Document ID: 32002R1793

Kommissionens forordning (EF) nr. 1793/2002
af 9. oktober 2002
om fastsættelse for produktionsåret 2001/02 af den anslåede olivenolieproduktion samt af det enhedsbeløb for produktionsstøtten, der kan udbetales som forskud
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af den fælles markedsordning for fedtstoffer(1), senest ændret ved forordning (EF) nr. 1513/2001(2),
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 17a, stk. 1, og
ud fra følgende betragtninger:
(1) I artikel 5 i forordning nr. 136/66/EØF er det fastsat, at enhedsbeløbet for produktionsstøtten skal nedsættes, når den faktiske produktion overstiger den maksimale garantimængde, der er fastsat i samme artikels stk. 3. Ved vurderingen af den pågældende overskridelse skal der tages hensyn til den anslåede produktion af spiseoliven forarbejdet til olivenolie og udtrykt som olivenolieækvivalenter på grundlag af de relevante koefficienter, som for Spanien er omhandlet i Kommissionens beslutning 2001/650/EF(5), ændret ved beslutning 2001/883/EF(6), for Grækenland i Kommissionens beslutning 2001/649/EF(7), ændret ved beslutning 2001/880/EF(8), for Portugal i Kommissionens beslutning 2001/670/EF(9), ændret ved beslutning 2001/878/EF(10), for Frankrig i Kommissionens beslutning 2001/648/EF(11), ændret ved beslutning 2001/879/EF(12), og for Italien i Kommissionens beslutning 2001/658/EF(13), ændret ved beslutning 2001/884/EF(14).
(2) Det fastsættes i artikel 17a i forordning (EØF) nr. 2261/84, at den forventede produktion i det pågældende produktionsår skal bestemmes for at fastsætte det enhedsbeløb for produktionsstøtten, der kan udbetales som forskud. Dette beløb være af en sådan størrelse, at enhver risiko for uberettigede udbetalinger til olivendyrkerne undgås; beløbet vedrører ligeledes spiseoliven udtrykt i olivenolieækvivalenter.
(3) Til fastsættelse af den forventede produktion giver medlemsstaterne Kommissionen oplysninger om produktionsprognoserne for olivenolie og, hvis relevant, for spiseoliven for hvert produktionsår. Kommissionen kan ligeledes benytte andre informationskilder. Den anslåede produktion for hver medlemsstat fastsættes på dette grundlag for olivenolie og spiseoliven udtrykt i olivenolieækvivalenter på det i det følgende angivne niveau.
(4) Med henblik på fastsættelse af forskuddet bør der tages hensyn til fradraget for aktioner til forbedring af den kvalitet af produktionen af olivenolie og spiseoliven, der er fastsat i artikel 5, stk. 9, i forordning nr. 136/66/EØF.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
1. For produktionsåret 2001/02 andrager den anslåede produktion af olivenolie:
- 1575575 tons for Spanien
- 2592 tons for Frankrig
- 398588 tons for Grækenland
- 713620 tons for Italien
- 33808 tons for Portugal.
2. For produktionsåret 2001/02 andrager den anslåede produktion af spiseoliven udtrykt som olivenolieækvivalenter:
- 64155 tons for Spanien på grundlag af en ækvivalenskoefficient på 11,5 %
- 130 tons for Frankrig på grundlag af en ækvivalenskoefficient på 13 %
- 13000 tons for Grækenland på grundlag af en ækvivalenskoefficient på 13 %
- 1806 tons for Italien på grundlag af en ækvivalenskoefficient på 13 %
- 782 tons for Portugal på grundlag af en ækvivalenskoefficient på 11,5 %.
3. For produktionsåret 2001/02 andrager det forskud, der omhandles i artikel 17a, stk. 1, i forordning (EØF) nr. 2261/84:
- 57,18 EUR pr. 100 kg for Spanien
- 117,36 EUR pr. 100 kg for Frankrig
- 117,36 EUR pr. 100 kg for Grækenland
- 90,54 EUR pr. 100 kg for Italien
- 117,36 EUR pr. 100 kg for Portugal.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. oktober 2002.

Labels: 3
17
19
6